પાટણ શહેરના રાજમહેલ રોડ ઉપર આવેલ પાલિકા બજારમાં પકોડીની લારીઓનું દબાણ તેમજ ગંદકી અને ટ્રાફીક સમસ્યાના મામલે પાલિકા બજાર એસોસિયેશન દ્વારા નગરપાલિકામાં અનેકવાર લેખિતમાં રજૂઆત કરી હોવા છતાં પરિસ્થિતિ યથાવત રહેતા થોડા દિવસ અગાઉ પાલિકાની બહાર ઉભેલ પકોડીની લારીઓનું દબાણ એકાએક પાલિકાના કર્મચારીઓ દ્વારા હટાવી લારીઓ નગરપાલીકામાં મુકી દેતા જે મામલો ભારે ચર્ચાસ્પદ રહેવા પામ્યો હતો ત્યારે ગત મોડી સાંજે પકોડીની લારીઓના માલીકો પાલિકામાં હાજર હતા તે સમયે સ્વચ્છ ભારત મિશન કમિટીના મેમ્બર નગરપાલિકામાં આવતા તેમની સાથે બોલાચાલી થયા બાદ મામલો બિચકતા ભારે હોબાળો થઈ જવા પામ્યો હતો ત્યારે તે બાબતની રજૂઆત પાલીકા પ્રમુખને કરવા જતા પ્રમુખના પતિએ સ્વચ્છ ભારત મીશન કમિટીના મેમ્બરને રોકતા બંને વચ્ચે ઝપાઝપી થવા પામી હતી ત્યારે મામલો વધુ પેચીદો બનતા લોકોના ટોળે ટોળા પોલીસ મથકે પહોંચ્યા હતા ત્યાં સામ સામે લેખિતમાં અરજી આપવામાં આવી હતી.